title: Piratería berberisca
text: Dellos d'estos pirates y corsarios yeren europeos, individuos marxinaos o renegaos (conversos del cristianismu), como John Ward y Zymen Danseker. Foron tamién perfamosos, a entamos del sieglu XVI dos hermanos turcos, los hermanos Barbarroxa (Jeireddín y Aruj), qu'ocuparon Arxel en nome del Imperiu otomanu nesa dómina. Los pirates d'orixe européu llevaron consigo técniques avanzaes de construcción de barcos y navegación alredor de 1600, y esto permitió a los corsarios estender la so actividá pel océau Atlánticu. Nos siguientes años, los centrales del sieglu XVII, foi cuando l'actividá de los corsarios berberiscos algamó'l so cumal.